82 



incrassata pedunculi, et cum peduncuhis a ramo structura 

 interna non differat, est pars superior incrassata rami, e 

 qua gemma metamorphosi alienata, seu flos emergit, hinc 

 nodus, et quidem nodus clausus, quia septum adest, in quo 

 floris partes interiores insistunt. 



Receptaculum excrescit ante pedicellum, et quidem ita 

 ut fasciculi vasorum spiralium accrescant, forma ut so- 

 lent moniliformium et extrorsum vergantur. Numerus 

 fasciculorum saepe cum numero phyllorum perigonii exte- 

 riorum convenit, et fasciculi ad partes interiores floris ac- 

 cedentes postea accrescunt, interdum vero plures sunt fa- 

 sciculi quam phylla perigonii externi. Hoc e. g. in 

 Primula sinensi accidit, illud in Syringa vulgari. E re- 

 ceptaculo in pedicellum descendunt vasa et nova accre- 

 scunt, eodem modo quo e gemma in ramum descendunt, 

 uti §. 64. dictum est. 



Plerique flores ex unico constant nodo. Sunt vero 

 non pauci, qui duplicem habeht nodum, unum inferiorem, 

 qui ovarium sustinet, alterum superiorem qui reliquas flo- 

 ris partes. Hi flores superi vocantur seu epigyni, illi 

 inferi seu hypogyni. Termini, superus et inferus a Lin- 

 naeo, ni fallor, introducti sunt; epigynus et hypogynus 

 a Jussieuo. In flore supero, calycem cum ovario con- 

 natum esse, multi dicunt Botanici. At tota est pars exte- 

 rior receptaculi seu pedicelli, quae expansa cavitatem reli- 

 quit, in qua ovarium continetur, nec calyx adnatus est, 

 nam in segmento transversali ovarii inferi nullae aliae 

 partes conspiciuntur, quam in segmento transversali ovarii 

 superi, quod comparatis segmentis transversalibus Jreos 

 sibirici et Ornithogali umbellati satis constat. Quod quo- 

 que floribus semisuperis seu perigynis sat bene com- 



